BSF ने की 4 राउंड फायरिंग, बमियाल सेक्टर में पहाड़ीपुर पोस्ट के पास सर्च ऑपरेशन जारी
पंजाब के पठानकोट जिले में​​​​​​​ बमियाल सेक्टर शनिवार रात 2 से 3 संदिग्ध लोग देखे गए, जिन पर BSF जवानों ने फायरिंग भी की।
पंजाब के पठानकोट जिले में बमियाल सेक्टर शनिवार रात 2 से 3 संदिग्ध लोग देखे गए, जिन पर BSF जवानों ने 4 राउंड फायरिंग भी की। संदिग्ध सेक्टर की पहाड़ीपुर पोस्ट के पास देखे गए। इसके बाद BSF जवानों ने लोकल पुलिस के साथ मिलकर सर्च ऑपरेशन चलाया।
सर्च ऑपरेशन में नहीं मिला कुछ संदिग्ध
मिली जानकारी के अनुसार, रविवार सुबह भी सर्च ऑपरेशन जीरो लाइन के पास जारी रहा, लेकिन इस दौरान जवानों को कोई संदिग्ध वस्तु नहीं मिली। जानकारी देते हुए DSP सुमीर सिंह ने बताया कि उन्हें थाना नरोट जैमल सिंह में पड़ते पहाड़ीपुर गांव में संदिग्ध दिखने की सूचना मिली।
जीरो लाइन के पास हरकत देखी गई
पहाड़ीपुर पोस्ट पर BSF जवानों ने भारत पाक सीमा जीरो लाइन पर पाकिस्तान की ओर से करीब 3 लोगों की हरकत देखी। जवानों ने करीब 4 राउंड फायर भी किए। पुलिस और BSF ने जॉइंट ऑपरेशन चलाया, लेकिन अभी तक कोई भी संदिग्ध चीज बरामद नहीं हुई है।